ᱧᱩᱱᱩᱢ

ᱡᱟᱦᱟᱸ ᱟᱹᱲᱟᱹ ᱧᱩᱛᱩᱢ ᱮ ᱥᱚᱫᱚᱨᱟ ᱚᱱᱟ ᱫᱚ ᱧᱩᱱᱩᱢ (:en:Noun) ᱯᱟᱹᱨᱤᱥ ᱟᱹᱲᱟᱹ ᱠᱚ ᱢᱮᱛᱟᱜ-ᱟ ᱾ ᱚᱱᱟ ᱧᱩᱛᱩᱢ ᱫᱚ ᱦᱚᱲ, ᱜᱟᱰᱟ, ᱵᱩᱨᱩ, ᱡᱤᱱᱤᱥ, ᱫᱤᱥᱚᱢ, ᱟᱹᱛᱩ, ᱯᱚᱱᱚᱛ, ᱵᱟᱡᱟᱨ, ᱫᱟᱨᱮ, ᱱᱟᱹᱬᱤ ᱮᱢᱟᱱ ᱦᱩᱭ ᱫᱟᱲᱮᱭᱟᱜ-ᱟ ᱾ ᱧᱩᱱᱩᱢ ᱠᱟᱛᱷᱟ ᱫᱚ ᱧᱩᱢ ᱠᱷᱚᱱ ᱦᱮᱡ ᱟᱠᱟᱱᱟ I ᱧᱩᱢ ᱢᱟᱱᱮ ᱪᱷᱟ.ᱴᱭᱟ.ᱨ ᱢᱮᱱᱮᱠ ᱡᱟᱦᱟ ᱟ.ᱲᱟ.ᱛᱮ ᱡᱟᱦᱟᱱ ᱥᱮ ᱡᱟᱦᱟᱱᱟᱜ ᱧᱩᱢᱚᱜ ᱥᱮ ᱪᱷᱟ.ᱴᱭᱟ.ᱨᱚᱜ ᱟ I ᱚᱱᱟ ᱜᱮ ᱧᱩᱱᱩᱢ ᱠᱚ ᱢᱮᱛᱟᱜ ᱟ I ᱡᱮᱞᱮᱠᱟ - ᱠᱚᱞᱠᱟᱛᱟ, ᱯᱮᱫᱫᱟ, ᱠᱟᱥᱟᱭ, ᱠᱩᱢᱟᱨᱤ, ᱜᱟᱝᱱᱟ.ᱭ, ᱦᱮᱢᱟᱞ, ᱨᱤᱢᱤᱞ, ᱥᱮᱛᱟ, ᱯᱩᱚᱷᱤ, ᱯᱟᱛᱷᱟᱢ, ᱥᱮᱛᱟᱜ, ᱟ.ᱭᱩᱵ, ᱢᱚᱱᱮ, ᱵᱩᱫᱷᱫᱷᱤ, ᱫᱤᱥᱟ. ᱮᱢᱟᱱ I ᱱᱚᱣᱟ ᱠᱚᱫᱚ ᱧᱩᱱᱩᱢ ᱟ.ᱲᱟ. ᱠᱟᱱᱟ I

ᱡᱮᱞᱮᱠᱟ ᱟ.ᱭᱟ.ᱛ ᱟᱛᱮ : ᱤᱧ ᱠᱳᱞᱠᱟᱛᱟᱧ ᱥᱮᱱᱚᱜ ᱠᱟᱱᱟ I

ᱟᱯᱮ ᱵᱚᱞ ᱯᱮ ᱠᱷᱮᱞᱚᱰ ᱠᱟᱱᱟ I ᱯᱟ.ᱴᱷᱩᱣᱟ. ᱤᱛᱩᱱ ᱟᱥᱲᱟ ᱠᱚ ᱪᱟᱞᱟᱜ ᱠᱟᱱᱟ I ᱥᱤᱛᱟ. ᱥᱚᱦᱨᱟᱭ ᱮ ᱥᱮᱨᱮᱧ ᱮᱫᱟ I ᱥᱮᱨᱢᱟ ᱨᱮ ᱨᱤᱢᱤᱞ ᱠᱮᱫᱟ, ᱦᱚᱭ ᱨᱤᱢᱤᱞ ᱵᱤᱡᱞᱤ ᱫᱚ ᱨᱩᱣᱟ.ᱲᱚᱜ ᱢᱮ I ᱠᱟ.ᱱᱩ ᱥᱮᱛᱟᱜ ᱥᱤᱜᱟ.ᱲᱮ ᱵᱟᱱᱟᱢᱟ I

 ᱧᱩᱱᱩᱢ ᱯᱟ.ᱨᱤᱥ Defination 
ᱞᱟᱦᱟ ᱨᱮᱭᱟᱜ ᱟ.ᱭᱟ.ᱛ ᱠᱚ ᱛᱩᱱᱠᱷᱤ ᱛᱚᱞᱟᱥ ᱞᱮᱠᱷᱟᱱ ᱧᱮᱞᱚᱜ ᱟ ᱠᱚᱞᱠᱟᱛᱟ, ᱯᱮᱫᱫᱟ, ᱠᱟᱥᱟᱭ, ᱠᱩᱢᱟᱨᱤ, ᱜᱟᱝᱱᱟ.ᱭ, ᱦᱮᱢᱟᱞ, ᱨᱤᱢᱤᱞ, ᱥᱮᱛᱟ, ᱯᱩᱚᱷᱤ, ᱯᱟᱛᱷᱟᱢ, ᱥᱮᱛᱟᱜ, ᱟ.ᱭᱩᱵ, ᱢᱚᱱᱮ, ᱵᱩᱫᱷᱫᱷᱤ, ᱫᱤᱥᱟ. ᱮᱢᱟᱱ ᱠᱚ ᱫᱚ ᱢᱤᱢᱤᱫ ᱴᱟᱝ ᱧᱩᱛᱩᱢ ᱵᱩᱡᱷᱟ.ᱜ ᱠᱟᱱᱟ I ᱚᱱᱟ ᱠᱚ ᱟ.ᱲᱟ. ᱫᱚ ᱧᱩᱱᱩᱢ ᱯᱟ.ᱨᱤᱥ ᱨᱮᱭᱟᱜ ᱟ.ᱲᱟ. ᱠᱟᱱᱟ I ᱡᱟᱦᱟ ᱟ.ᱲᱟ. ᱛᱮ ᱦᱚᱲ, ᱫᱟᱨᱮ, ᱵᱩᱨᱩ, ᱱᱟ.ᱭ, ᱜᱟᱰᱟ, ᱡᱤᱵ ᱡᱤᱭᱟ.ᱞᱤ, ᱢᱚᱱᱮ, ᱡᱤᱣᱤᱭᱟᱱ ᱟᱨ ᱵᱤᱱ ᱡᱤᱣᱤᱭᱟᱱ ᱮᱢᱟᱱ ᱨᱮᱭᱟᱜ ᱧᱩᱛᱩᱢ ᱵᱩᱡᱷᱟ.ᱜ - ᱟ, ᱚᱱᱟ ᱜᱮ ᱧᱩᱱᱩᱢ ᱯᱟ.ᱨᱤᱥ ᱟ.ᱲᱟ. ᱠᱚ ᱢᱮᱛᱟᱜ - ᱟ I

 ᱟ.ᱭᱟ.ᱛ ᱟᱛᱮ ᱫᱟ.ᱭᱠᱟ. 

 ᱨᱟ.ᱦᱤ ᱢᱤᱫ ᱱᱟᱯᱟᱭ ᱠᱩᱲᱤ ᱠᱟᱱᱟᱭ - Rahi is a beautiful lady 
 ᱜᱟᱝ ᱢᱤᱫᱴᱟᱝ ᱢᱟᱨᱟᱝ ᱱᱟ.ᱭ ᱠᱟᱱᱟ - The Gonga is a famous river 
 ᱟᱞᱮ ᱨᱚᱱᱚᱲ ᱞᱮ ᱥᱮᱲᱟ ᱮᱫᱟ - We are learning Grammar

ᱪᱮᱛᱟᱱ ᱨᱮᱭᱟᱜ ᱟ.ᱭᱟ.ᱛ ᱨᱮ ᱨᱟ.ᱦᱤ, ᱠᱩᱲᱤ, ᱜᱟᱝᱱᱟ.ᱭ ᱨᱚᱱᱚᱲ , ᱠᱚ ᱫᱚ ᱧᱩᱱᱩᱢ ᱯᱟ.ᱨᱤᱥ ᱟ.ᱲᱟ. ᱠᱟᱱᱟ

ᱯᱚᱨᱠᱟᱨ 
ᱧᱩᱱᱩᱢ ᱯᱟᱹᱨᱤᱥ ᱟᱹᱲᱟᱹ ᱫᱚ ᱢᱚᱬᱮ ᱛᱷᱚᱠ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱚᱱᱟ ᱠᱚᱫᱚ- 
 ᱡᱟᱹᱛ ᱧᱩᱱᱩᱢ
 ᱧᱩᱛᱩᱢ ᱧᱩᱱᱩᱢ  
 ᱡᱤᱱᱤᱥ ᱧᱩᱱᱩᱢ 
 ᱜᱩᱱ/ᱚᱵᱚᱥᱛᱟ ᱧᱩᱱᱩᱢ 
 ᱠᱟᱱᱣᱟ ᱧᱩᱱᱩᱢ

ᱡᱟᱹᱛ ᱧᱩᱱᱩᱢ 
ᱡᱟᱦᱟᱸ ᱧᱩᱱᱩᱢ ᱢᱤᱫᱴᱟᱹᱝ ᱡᱟᱹᱛ ᱵᱩᱡᱷᱟᱹᱣ ᱚᱪᱚᱭᱟ ᱚᱱᱟ ᱫᱚ ᱡᱟᱹᱛ ᱧᱩᱱᱩᱢ ᱠᱚ ᱢᱮᱛᱟᱜᱼᱟ ᱾ ᱫᱟᱹᱭᱠᱟᱹ- ᱦᱚᱲ, ᱡᱟᱱᱣᱟᱨ, ᱪᱮᱬᱮ, ᱵᱩᱨᱩ, ᱫᱟᱨᱮ, ᱜᱟᱰᱟ, ᱫᱤᱥᱚᱢ ᱮᱢᱟᱱ ᱾ ᱱᱚᱰᱮ ᱫᱤᱥᱚᱢ ᱢᱮᱱ ᱞᱮᱠᱷᱟᱱ ᱫᱚ ᱥᱤᱧᱚᱛ, ᱯᱟᱠᱤᱥᱛᱟᱱ, ᱵᱟᱝᱞᱟᱫᱮᱥ, ᱱᱮᱯᱟᱲ ᱮᱢᱟᱱ ᱟᱹᱰᱤ ᱜᱟᱱ ᱫᱤᱥᱚᱢ ᱨᱮᱭᱟᱜ ᱧᱩᱛᱩᱢ ᱵᱩᱡᱷᱟᱹᱜ ᱠᱟᱱᱟ ᱾

ᱧᱩᱛᱩᱢ ᱧᱩᱱᱩᱢ
ᱡᱟᱦᱟᱸ ᱟᱹᱲᱟᱹ ᱠᱚ ᱦᱚᱲ, ᱵᱩᱨᱩ, ᱯᱚᱱᱚᱛ, ᱫᱤᱥᱚᱢ, ᱜᱟᱰᱟ, ᱟᱹᱛᱩ, ᱵᱟᱡᱟᱨ, ᱯᱚᱛᱚᱵ ᱮᱢᱟᱱ ᱨᱮᱭᱟᱜ ᱧᱩᱛᱩᱢ ᱮ ᱵᱩᱡᱷᱟᱹᱣ ᱚᱪᱚᱭᱟ ᱚᱱᱟ ᱠᱚᱫᱚ ᱧᱩᱛᱩᱢ ᱧᱩᱱᱩᱢ ᱠᱚ ᱢᱮᱛᱟᱜᱼᱟ ᱾ ᱱᱚᱶᱟ ᱠᱚᱫᱚ ᱟᱨᱦᱚᱸ ᱱᱚᱝᱠᱟ ᱦᱟᱹᱴᱤᱧ ᱜᱟᱱᱚᱜᱼᱟ 
ᱨᱟᱢ, ᱞᱚᱠᱷᱚᱱ, ᱥᱤᱛᱟᱹ, ᱠᱟᱹᱯᱨᱟᱹ, ᱥᱚᱢᱨᱟᱭ ᱮᱢᱟᱱ ᱦᱚᱲᱟᱜ ᱧᱩᱛᱩᱢ 
 ᱦᱮᱢᱟᱞ ᱵᱩᱨᱩ, ᱢᱮᱫᱷᱟᱥᱚᱱ, ᱠᱟᱹᱯᱤ ᱵᱩᱨᱩ ᱞᱩᱜᱩ ᱵᱩᱨᱩ ᱮᱢᱟᱱ ᱵᱩᱨᱩ ᱨᱮᱭᱟᱜ ᱧᱩᱛᱩᱢ 
 ᱥᱟᱱᱛᱟᱲᱤ, ᱵᱟᱝᱞᱟ, ᱳᱰᱤᱭᱟ, ᱢᱚᱱᱤᱯᱩᱨᱤ ᱮᱢᱟᱱ ᱯᱟᱹᱨᱥᱤ ᱨᱮᱭᱟᱜ ᱧᱩᱛᱩᱢ 
 ᱵᱷᱟᱨᱚᱛ, ᱯᱟᱠᱤᱥᱛᱟᱱ, ᱥᱨᱤᱞᱚᱝᱠᱟ, ᱵᱟᱝᱞᱟᱫᱮᱥ ᱮᱢᱟᱱ ᱫᱤᱥᱚᱢ ᱨᱮᱭᱟᱜ ᱧᱩᱛᱩᱢ 
 ᱵᱩᱰᱷᱟᱹᱜᱚᱲᱚᱢ, ᱜᱟᱝ ᱱᱟᱹᱭ, ᱢᱚᱦᱟᱱᱚᱫᱤ, ᱮᱢᱟᱱ ᱜᱟᱰᱟ ᱨᱮᱭᱟᱜ ᱧᱩᱛᱩᱢ 
ᱵᱷᱩᱲᱟᱹᱜᱟᱹᱰᱤᱭᱟᱹ, ᱯᱤᱸᱰᱟᱨᱜᱟᱹᱰᱤᱭᱟᱹ, ᱛᱚᱞᱠᱷᱚ, ᱰᱟᱸᱰᱵᱩᱥ ᱮᱢᱟᱱ ᱟᱹᱛᱩ ᱠᱮᱭᱟᱜ ᱧᱩᱛᱩᱢ 
 ᱨᱟᱺᱪᱤ, ᱡᱟᱢᱥᱮᱫᱽᱯᱩᱨ, ᱫᱷᱟᱱᱵᱟᱫᱽ, ᱵᱷᱩᱵᱽᱱᱮᱥᱚᱨ,  ᱫᱤᱱᱟᱡᱽᱯᱩᱨ ᱮᱢᱟᱱ ᱵᱟᱡᱟᱨ ᱨᱮᱭᱟᱜ ᱧᱩᱛᱩᱢ 
 ᱦᱤᱛᱟᱹᱞ, ᱫᱟᱲᱮ ᱜᱮ ᱫᱷᱚᱱ, ᱡᱚᱢᱥᱤᱢ ᱵᱤᱱᱛᱤ ᱦᱚᱨ ᱥᱮᱨᱮᱧ ᱮᱢᱟᱱ ᱯᱩᱛᱷᱤ ᱨᱮᱭᱟᱜ ᱧᱩᱛᱩᱢ ᱾

ᱥᱮᱞᱮᱫ ᱧᱩᱱᱩᱢ
ᱡᱟᱦᱟᱸ ᱟᱹᱲᱟᱹ ᱧᱩᱱᱩᱢ ᱦᱚᱲ, ᱮᱢᱟᱱ ᱜᱚᱴ ᱟᱨ ᱥᱮᱞᱮᱫ ᱠᱚᱨᱮᱱᱟᱜ ᱠᱟᱛᱷᱟᱭ ᱯᱷᱚᱴᱮᱞᱟ ᱚᱱᱟ ᱫᱚ ᱥᱮᱞᱮᱫ ᱧᱮᱱᱩᱢ ᱠᱚ ᱢᱮᱛᱟᱜᱼᱟ ᱾ ᱫᱟᱹᱭᱠᱟᱹ-ᱯᱟᱛᱟ, ᱯᱷᱟᱹᱫ ᱮᱢᱟᱱ ᱾

 ᱯᱟᱛᱟ ᱼ ᱢᱤᱫ ᱴᱟᱺᱰᱤ ᱨᱮ ᱡᱟᱣᱨᱟ ᱦᱚᱲ ᱠᱚ 
 ᱯᱷᱟᱹᱫ ᱼ ᱢᱮᱞᱮᱴᱟᱹᱨᱤ ᱨᱮ ᱢᱮᱱᱟᱜ ᱟᱱ ᱦᱚᱲ ᱠᱚ

ᱚᱱᱟᱛᱮ ᱯᱟᱛᱟ, ᱯᱷᱟᱹᱫ ᱫᱚ ᱥᱮᱞᱮᱫ ᱧᱩᱱᱩᱢ ᱠᱚ ᱢᱮᱛᱟᱜᱼᱟ ᱾

ᱡᱤᱱᱤᱥ ᱧᱩᱱᱩᱢ
ᱡᱟᱦᱟᱸ ᱟᱹᱲᱟᱹ ᱡᱤᱱᱤᱥ ᱨᱮᱭᱟᱜ ᱧᱩᱛᱩᱢ ᱮ ᱵᱩᱡᱷᱟᱹᱣ ᱚᱪᱚᱭᱟ ᱚᱱᱟ ᱫᱚ ᱡᱤᱱᱤᱥ ᱧᱩᱱᱩᱢ ᱠᱚ ᱢᱮᱛᱟᱜᱼᱟ ᱾ ᱫᱟᱹᱭᱠᱟᱹ- ᱥᱚᱱᱟ, ᱨᱩᱯᱟᱹ, ᱦᱟᱥᱟ, ᱱᱚᱱᱚᱞ ᱮᱢᱟᱱ

ᱜᱩᱱ ᱵᱟᱝᱢᱟ ᱚᱵᱚᱥᱛᱟ ᱧᱩᱱᱩᱢ
ᱡᱟᱦᱟᱸ ᱟᱹᱲᱟᱹ ᱜᱩᱱ ᱵᱟᱝᱢᱟ ᱚᱵᱚᱥᱛᱟ ᱨᱮᱭᱟᱜ ᱧᱩᱛᱩᱢ ᱮ ᱵᱩᱡᱷᱟᱹᱣᱟ ᱚᱱᱟ ᱫᱚ ᱜᱩᱱ ᱧᱩᱱᱩᱢ ᱵᱚ ᱢᱮᱛᱟᱜᱼᱟ ᱾ ᱫᱟᱹᱭᱠᱟᱹ- ᱫᱟᱭᱟ, ᱤᱠᱟᱹ, ᱥᱩᱠ, ᱫᱩᱠ, ᱵᱚᱛᱚᱨ ᱮᱢᱟᱱ ᱾

ᱠᱟᱱᱣᱟ ᱧᱩᱱᱩᱢ
ᱡᱟᱦᱟᱸ ᱟᱹᱲᱟᱹ ᱠᱟᱹᱢᱤ ᱥᱮ ᱠᱟᱹᱢᱤ ᱨᱮᱱᱟᱜ ᱵᱷᱟᱵᱽ ᱮ ᱵᱩᱡᱷᱟᱹᱣ ᱚᱪᱚᱭᱟ ᱚᱱᱟ ᱜᱮ ᱠᱟᱱᱣᱟ ᱧᱩᱱᱩᱢ ᱠᱚ ᱢᱮᱛᱟᱜᱼᱟ ᱾ ᱫᱟᱹᱭᱠᱟᱹ -
ᱥᱮᱱᱟᱜ (ᱥᱮᱱ ᱨᱮᱱᱟᱜ ᱠᱟᱹᱢᱤ)
ᱧᱮᱧᱮᱞ (ᱧᱮᱞ ᱨᱮᱱᱟᱜ ᱠᱟᱹᱢᱤ)
ᱮᱢᱟᱱ᱾

ᱵᱟᱦᱨᱮ ᱡᱚᱱᱚᱲ

 Nouns - Singular and Plural Agreement
 List of Nouns
 ESL Guide to Countable and Uncountable Nouns 
 Nouns

ᱛᱷᱚᱠ:ᱥᱟᱱᱛᱟᱲᱤ ᱨᱚᱱᱚᱲ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱛᱷᱚᱠ:AWB